Victoria Carl

**Victoria Carl** (s. 31. heinäkuuta 1995) on saksalainen maastohiihtäjä ja olympiavoittaja, joka edustaa SCM Zella-Mehlistä.

Euroopan nuorten olympiafestivaaleilla 2013 Carl voitti kultaa 7,5 kilometrin vapaan hiihtotavan kilpailussa sekä vapaan hiihtotavan sprintissä. Viestissä ja 5 kilometrin perinteisen hiihdossa hän saavutti hopeaa. Nuorten MM-kilpailuissa Carl voitti kultaa 5 kilometrin vapaan hiihtotavan kilpailussa Liberecissä 2013. Perinteisen sprintissä hän saavutti hopeaa ja viestissä pronssia. Vuoden 2015 nuorten MM-kilpailuissa Almatyssa Carl saavutti kultaa sekä perinteisen sprintissä että 5 kilometrin vapaan kilpailussa. Yhdistelmäkilpailussa hän oli toinen ja Saksan viestijoukkueen mukana kolmas.

Falunin MM-kilpailuissa 2015 Carl sijoittui 30 kilometrin perinteisen yhteislähtökilpailussa ja 15 kilometrin yhdistelmäkilpailussa 28:nneksi. Perinteisen sprintissä hän oli 37:s ja viestissä kuudes. Lahden MM-kilpailuissa 2017 hän oli yhdistelmäkilpailussa 14:s, 10 kilometrin perinteisellä 20:s, sprintissä 23:s ja 30 kilometrin vapaan yhteislähtökilpailussa 36:s. Pyeongchangin olympialaisissa 2018 hän sijoittui 10 kilometrin vapaan hiihtotavan kilpailussa 19:nneksi, yhdistelmäkilpailussa 20:nneksi, 30 kilometrin perinteisen yhteislähtökilpailussa 25:nneksi ja viestissä kuudenneksi. Seefeldin MM-kilpailuissa 2019 Carl sijoittui vapaan hiihtotavan sprintissä viidenneksi, 30 kilometrin vapaan yhteislähtökilpailussa yhdeksänneksi, viestissä neljänneksi ja perinteisen parisprintissä kuudenneksi. Oberstdorfin MM-kilpailuissa 2021 hän oli 10 kilometrin vapaan hiihtotavan kilpailussa neljästoista, viestissä viides ja vapaan hiihtotavan parisprintissä yhdeksäs. Pekingin olympialaisissa 2022 hän voitti perinteisen parisprintissä kultaa yhdessä Katharina Hennigin kanssa. Lisäksi hän saavutti 4&nbsp;×&nbsp;5 kilometrin viestissä kolmannen osuuden hiihtäjänä hopeaa sekä sijoittui vapaan hiihtotavan sprintissä kymmenenneksi ja vapaan 30 kilometrin yhteislähtökilpailussa 12:nneksi. Planican MM-kilpailuissa 2023 hän hiihti ankkuriosuuden Saksan hopeaa saavuttaneessa viestijoukkueessa ja sijoittui vapaan hiihtotavan parisprintissä neljänneksi yhdessä Laura Gimmlerin kanssa. 10 kilometrin vapaan hiihtotavan kilpailussa hän oli neljästoista ja perinteisen sprintissä 23:s. Trondheimin MM-kilpailuissa 2025 hän sijoittui yhdistelmäkilpailun yhdeksänneksi, perinteisen hiihtotavan 10 kilometrilä 14:nneksi ja vapaan hiihtotavan sprintissä 15:nneksi sekä saavutti pronssia viestissä.

Hiihdon maailmancupissa hän kilpaili ensimmäisen kerran Oberhofissa joulukuussa 2012. Ensimmäiset maailmancupin pisteensä Carl saavutti Otepään perinteisen sprintissä tammikuussa 2015 oltuaan 25:s. Kymmenen parhaan joukkoon hän sijoittui ensimmäisen kerran Lahden 10 kilometrin perinteisen kilpailussa maaliskuussa 2015 oltuaan seitsemäs. Toistamiseen hän saavutti saman sijoituksen Rukan 10 kilometrin perinteisen hiihtotavan kilpailussa marraskuussa 2016. Hän on ollut kuudes Cognen 10 kilometrin perinteisen hiihtotavan kilpailussa helmikuussa 2019. Ensimmäisen palkintopallisijansa hän saavutti sijoittumalla kolmanneksi Östersundin 10 kilometrin vapaan hiihtotavan väliaikalähtökilpailussa joulukuussa 2023. Ensimmäisen osakilpailuvoittonsa hän saavutti Trondheimin 10 kilometrin perinteisen hiihtotavan väliaikalähtökilpailussa joulukuussa 2023. Tour de Skillä hän sijoittui toiseksi Toblachin 10 kilometrin perinteisen hiihtotavan väliaikalähtökilpailussa ja 20 kilometrin vapaan hiihtotavan takaa-ajokilpailussa. Kiertueen kokonaiskilpailussa hän oli yhdeksäs. Hän sijoittui toiseksi Lahden 20 kilometrin perinteisen hiihtotavan väliaikalähtökilpailussa. Maailmancupin kokonaiskilpailussa hän sijoittui neljänneksi ja normaalimatkojen cupissa toiseksi. Tour de Skin 2024–2025 kokonaiskilpailussa hän oli kahdeksas. Hän sijoittui toiseksi Les Roussesin 10 kilometrin vapaan hiihtotavan väliaikalähtökilpailussa Hän sijoittui kolmanneksi Falunin 10 kilometrin väliaikalähtökilpailussa. Hän sijoittui kolmanneksi Oslon 20 kilometrin perinteisen hiihtotavan väliakalähtökilpailussa ja 10 kilometrin vapaan hiihtotavan väliaikalälähtökilpailussa. Hän oli maailmancupin kokonaiskilpailussa toinen ja normaalimatkojen cupissa kolmas.

Saksan mestaruuskilpailuissa Carl saavutti vuonna 2012 hopeaa 5 kilometrin perinteisen kilpailussa. Hän voitti Saksan-mestaruuden vapaan hiihtotavan sprintissä ja 15 kilometrin yhteislähtökilpailussa 2016.

## Dopingkäry
Carlin maaliskuussa 2025 antamasta dopingnäytteestä löytyi klenbuterolia, joka on Maailman antidopingtoimiston Wadan kiellettyjen aineiden listalla. Hän väittää aineen tulleen yskänlääkkeestä, jonka hänelle määräsi Saksan armeijan lääkäri. Saksan antidopingtoimisto on aloittanut tutkimuksen tapauksesta. Hän on ollut väliaikaisessa kilpailukiellossa kesäkuusta 2025 lähtien. Saksan antidopingtoimisto Nada esitti hänelle kahden vuoden kilpailukieltoa syyskuussa, mutta lopullista päätöstä ei ole vieläkään tehty.

## Lähteet

## Aiheesta muualla